Конвенцијом из 1920. године, Британија се обавезала да ће се консултовати са Француском о свим важнијим питањима статуса, дугорочне политике и будућности Кипра. То је био само покушај неутралисања главног савезника (и супарника) у Средоземљу. Остале силе биле су неутралисане: Османско царство је нестало, Немачка је поражена, а у Русији је буктао грађански рат. Године 1925. Британија проглашава Кипар крунском територијом.